సర్ పెల్హమ్‌ గ్రెన్‌విల్లె ఉడ్‌హౌస్ ఎక్కడ జన్మించాడు?
పి.జి.ఉడ్‌హౌస్
ఇతడు సర్రే (ఇంగ్లాండు) లోని "గిల్డ్‌ఫోర్డ్"లో 1881, అక్టోబర్ 15వ తేదీన జన్మించాడు. ఇతని తండ్రి హెన్రీ ఎర్నెస్ట్ ఉడ్‌హౌస్ హాంగ్‌కాంగ్‌లో పనిచేసే బ్రిటీష్ మెజిస్ట్రేటు. ఇతని తల్లి పేరు ఎలనార్. ఉడ్‌హౌస్ విద్యాబ్యాసం డల్‌విచ్ కాలేజీలో సాగింది. చదువు తరువాత ఇతడు "హాంగ్‌కాంగ్ షాంగై బ్యాంకు"లో రెండు సంవత్సరాలు పనిచేశాడు. ఆ ఉద్యోగం నచ్చక మానివెసి జర్నలిజం చేపట్టాడు. కథలు కూడా వ్రాయడం మొదలుపెట్టాడు. 1902లో "గ్లోబ్" పత్రికలో 'బైదవే' అనే కాలమ్‌ వ్రాసేవాడు. "ది కెప్టెన్" అనే పిల్లల పత్రికకు పాఠశాల కథలు వ్రాసేవాడు. ఆ తర్వాత ఇతడు హాస్య రచనలు చేయడం మొదలుపెట్టాడు.
నీల్ ఓబ్రీన్
నీల్ అలోయ్‌సియన్ ఓబ్రీన్(Neil Aloysius O'Brien) కలకత్తాకు చెందిన ఆంగ్లో ఇండియన్. ఇతడు భారతదేశంలో మొట్టమొదటి సారిగా క్విజ్ కార్యక్రమాన్ని నిర్వహించినవాడుగా ప్రసిద్ధుడు. విద్యావేత్తగా, ఆంగ్లో ఇండియన్ కమ్యూనిటీ నాయకుడిగా కన్నా ఇతడు క్విజ్ మాస్టర్‌గానే సుప్రసిద్ధుడు.
ఇతడు 1934,మే 10వ తేదీన జన్మించాడు. కలకత్తాలోని సెయింట్ జేవియర్స్ స్కూలు మరియు కాలేజీలలో ఇతని విద్యాభ్యాసం జరిగింది. ఇతని తండ్రి డా.ఆమోస్ పీటర్ ఓబ్రీన్ అడుగుజాడలలో నడిచి ఇతడు తను చదివిన సెయింట్ జేవియర్స్ స్కూలులోనే ఉపాధ్యాయుడిగా వృత్తిని చేపట్టాడు. ఇతడు 11వ లోక్‌సభకు ఆంగ్లో ఇండియన్ ప్రతినిధిగా నియమించబడ్డాడు. అంతకు ముందు పశ్చిమ బెంగాల్ శాసనసభకు మూడు సార్లు ఆంగ్లో ఇండియన్ ప్రతినిధిగా ఎంపికైయ్యాడు. ఇతడు కౌన్సిల్ ఫర్ ఇండియన్ సర్టిఫికెట్ ఆఫ్ సెకండరీ ఎడ్యుకేషన్(CICSE)కు ఛైర్మన్‌గా 1993-2011ల మధ్య పనిచేశాడు. ఇతడు ఆక్స్‌ఫర్డ్ యూనివర్సిటీ ప్రెస్ (ఇండియా)కు మేనేజింగ్ డైరెక్టర్‌గా, ఆల్ ఇండియా ఆంగ్లో ఇండియన్స్ అసోసియేషన్ అధ్యక్షుడిగా, ప్రాంక్ ఆంథోని గ్రూప్ ఆఫ్ స్కూల్స్ చైర్మన్‌గా సేవలను అందించాడు. ఇతని భార్యపేరు జాయిస్ ఓబ్రీన్.ఇతనికి ముగ్గురు కుమారులు. వీరిలో డెరెక్ ఓబ్రీన్, బ్యారీ ఓబ్రీన్‌లు కూడా క్విజ్ మాస్టర్లుగా, రాజకీయవేత్తలుగా రాణించారు. డెరెక్ తృణమూల్ కాంగ్రెస్ పార్టీకి చెందినవాడు కాగా బ్యారీ భారతీయ జనతా పార్టీ నాయకుడు. 82యేళ్ల నీల్ ఓబ్ర్రీన్ 2016, జూన్ 24వ తేదీన కన్నుమూశాడు.